CELEX: C2007/315/12
Language: da
Date: 2007-12-22 00:00:00
Title: Sag C-379/05: Domstolens dom (Første Afdeling) af 8. november 2007 — Amurta S.G.P.S. mod Inspecteur van de Belastingdienst (anmodning om præjudiciel afgørelse fra Gerechtshof te Amsterdam — Nederlandene) (Artikel 56 EF og 58 EF — frie kapitalbevægelser — national skattelovgivning, hvorefter kapitalandele fritages for selskabsskat — udbyttebeskatning — kildeskat — fritagelse for kildeskat — anvendelse på selskaber, der modtager udbytte, og som har deres hjemsted eller et fast driftssted i den medlemsstat, der indrømmer fritagelse, og hvis kapitalandel er omfattet af fritagelsen for selskabsskat — afslag på at anvende fritagelsen for kildeskat på udbytte udloddet til et selskab, der hverken har sit hjemsted eller et fast driftssted i nævnte medlemsstat)

22.12.2007   
            
            
               DA
            
            
               Den Europæiske Unions Tidende
            
            
               C 315/8
            
         Domstolens dom (Første Afdeling) af 8. november 2007 — Amurta S.G.P.S. mod Inspecteur van de Belastingdienst (anmodning om præjudiciel afgørelse fra Gerechtshof te Amsterdam — Nederlandene)
   (Sag C-379/05) (1)
   
   (Artikel 56 EF og 58 EF - frie kapitalbevægelser - national skattelovgivning, hvorefter kapitalandele fritages for selskabsskat - udbyttebeskatning - kildeskat - fritagelse for kildeskat - anvendelse på selskaber, der modtager udbytte, og som har deres hjemsted eller et fast driftssted i den medlemsstat, der indrømmer fritagelse, og hvis kapitalandel er omfattet af fritagelsen for selskabsskat - afslag på at anvende fritagelsen for kildeskat på udbytte udloddet til et selskab, der hverken har sit hjemsted eller et fast driftssted i nævnte medlemsstat)
   (2007/C 315/12)
   Processprog: nederlandsk
   Den forelæggende ret
   Gerechtshof te Amsterdam
   Parter i hovedsagen
   
      Sagsøger: Amurta S.G.P.S.
   
      Sagsøgt: Inspecteur van de Belastingdienst
   Sagens genstand
   Anmodning om præjudiciel afgørelse — Gerechtshof te Amsterdam — fortolkning af artikel 56 EF, 57 EF og 58 EF — selskabsskat — skattefritagelse med hensyn til udbytte, der udbetales af et selskab, der er hjemmehørende på det nationale område, til et selskab, der er hjemmehørende på samme område — afslag på at indrømme denne fritagelse med hensyn til udbytte, der udbetales af selskab, der er hjemmehørende på det nationale område, til et selskab, der er hjemmehørende på en anden medlemsstats område — betydningen af, at der i den anden medlemsstat foreligger en tilsvarende fritagelse for skat af udbytte, der udbetales til det selskab, der er hjemmehørende dér
   Konklusion
   
               1)
            
            
               Artikel 56 EF og 58 EF er til hinder for en medlemsstats lovgivning, hvorefter der indeholdes kildeskat af udbytte, som udloddes af et selskab, som er etableret i denne medlemsstat, til et selskab, der er etableret i en anden medlemsstat, når den minimumsgrænse for moderselskabets kapitalandel i datterselskabet, der er fastsat i artikel 5, stk. 1, i Rådets direktiv 90/435/EØF af 23. juli 1990 om en fælles beskatningsordning for moder- og datterselskaber fra forskellige medlemsstater, ikke er nået, samtidig med at udbytte — der betales til et selskab, som er selskabsskattepligtig i førstnævnte medlemsstat eller i denne har et fast driftssted, i hvis formue andelene i det udloddende selskab indgår — fritages.
            
         
               2)
            
            
               En medlemsstat kan ikke påberåbe sig, at der foreligger en fuld skattegodtgørelse, som en anden medlemsstat ensidigt har indrømmet et selskab, der modtager udbytte, og som er etableret i sidstnævnte medlemsstat, med henblik på at undgå forpligtelsen til at forhindre økonomisk dobbeltbeskatning af udbytte, der følger af medlemsstatens udøvelse af sin beskatningsbeføjelse, i en situation, hvor førstnævnte medlemsstat forhindrer økonomisk dobbeltbeskatning af udbytte udloddet til selskaber, der er etableret på medlemsstatens område. Når en medlemsstat påberåber sig en overenskomst til undgåelse af dobbeltbeskatning, der er indgået med en anden medlemsstat, tilkommer det den nationale ret at fastlægge, om der under tvisten i hovedsagen skal tages hensyn til overenskomsten, og i givet fald at vurdere, om denne gør det muligt at udligne virkningerne af restriktionen for de frie kapitalbevægelser.
            
         
      (1)  EUT C 22 af 28.1.2006.